148. löggjafarþing 2017–2018.

Þingskjal 1280 — 671. mál.

Fyrirspurn

til heilbrigðisráðherra um DRG-kostnaðargreiningu á Landspítalanum.

Frá Hönnu Katrínu Friðriksson.

1.	Hver er ástæða þess að fjármögnun klínískrar þjónustu á Landspítalanum er enn ákveðin á föstum fjárlögum en er ekki orðin framleiðslutengd á grundvelli DRG-kostnaðargrein
ingar (e. diagnosis-related groups) eins og stefnt var að með samningi Sjúkratrygginga Íslands og Landspítala árið 2016?

2.	Hversu mörg stöðugildi, af um 4.100 alls á spítalanum, og hversu margar fagstéttir, af 15 alls, falla undir DRG-kostnaðargreiningu á Landspítalanum?

3.	Hvernig er kennsla og vísindastarf lækna á Landspítalanum reiknað inn í DRG-kostn
aðargreininguna?

Skriflegt svar óskast.